Nuwe hoop en drome – Holladriehoe
Junie 18, 2017 Junie 18, 2017 Elizabeth
“Find something you love to do, then live a life that shows it. Your goals should stem from your values and then your work will radiate your heart’s desire.” – Bettie B. Youngs.
Nouja, Bettie B is ‘n slim vrou en sy weet waarvan sy praat. Ek lees haar woorde vanoggend raak nog voor die hane kraai en ek maak dit my eie. “Find something you love to do…” Maklik. Ek “love” baie dinge: tuinmaak, (maar dis nou winter en die tuin is bruin) skryf, (ek is besig daarmee!;-)) skilder. O, skilder!! Die lekkerste van almal.
Ek kon dit weer regkry om te begin skilder nà Chris se dood. En ek is dankiebly daaroor. Ek skilder met meer emosie, ek skilder met geheel my hart, ek skilder bome en wolke. Veral wolke. Die hemel. Ek wonder hoe is dit in die hemel. Ek wonder of hy my sien van daar bo af.
Ek skilder myself vas op die een doek nà die ander. Dit verskaf soveel genot. Dit vou soos ‘n trooskombers oor my skouers. Dit help. Dit maak my weer bietjie baie bly. Mag my werk tot seën vir ander ook wees. Mag dit my diepste verlangens en vreugdes uitstraal soos Bettie B sê. Sy wéét mos waarvan sy praat!
Posted in Gesels saam!Tagged beskikbaar,bome,doelwit,dood,emosie,emosies,geliefde,genesing,hoop,landskappe,passie,rou,skilderye,verlangens,wolke
Previous postDie groot besluit
9 thoughts on “Nuwe hoop en drome”
Junie 18, 2017 om 12:57 nm
Jou skilderye is pragtig!!!
Junie 18, 2017 om 5:08 nm
Dankie Aspaai, jy moedig my aan!
Junie 18, 2017 om 1:48 nm
Die gedagte dat kuns uit pyn gebore word, is m.i. waar. Gelukkig bring kuns dan vreugde – aan jou en aan ander.
Junie 18, 2017 om 5:09 nm
Baie dankie Frannie, ek is so bly dat ek dit kan deel! En dat jy kom inloer het.
Junie 18, 2017 om 4:43 nm
Ek voel dat as ń predikant uit sy eie getuienis, sy eie “revelation knowledge” uit deel, is dit nie ń blote preek nie. Dieselfde met skilder. Doen jy dit met emosie, uit jou hart uit, sien die een wat kyk ook op ń ander vlak. Dis pragtig gedoen.
Junie 18, 2017 om 5:10 nm
Baie, baie dankie, jy sal nie weet wat jou aanmoediging beteken nie!
Junie 18, 2017 om 5:38 nm
September 9, 2018 om 8:27 vm
Ek is bly ek het jou ‘raakgeloop’ in die blogosfeer. Jy skilder van die hart na die hand. Mooi-mooi ☼
September 9, 2018 om 8:59 vm
Baie dankie BB, dis heerlik om te weet! Mooi loop!